Jelgavā, 2019.gada 28.novembrī (prot.Nr.14, 2p.)

**JELGAVAS PILSĒTAS PAŠVALDĪBAS 2019.GADA 28.NOVEMBRA**

**SAISTOŠIE NOTEIKUMI NR. 19-23**

**“GROZĪJUMI JELGAVAS PILSĒTAS PAŠVALDĪBAS 2015.GADA 12.NOVEMBRA SAISTOŠAJOS NOTEIKUMOS NR.15-20 “JELGAVAS PILSĒTAS PAŠVALDĪBAS PABALSTU PIEŠĶIRŠANAS NOTEIKUMI””**

*Izdoti saskaņā ar likuma “Par pašvaldībām” 43.panta trešo daļu, Sociālo pakalpojumu un*

*sociālās palīdzības likuma 35.panta ceturto daļu*

Izdarīt Jelgavas pilsētas pašvaldības 2015.gada 12.novembra saistošajos noteikumos Nr.15-20 “Jelgavas pilsētas pašvaldības pabalstu piešķiršanas noteikumi” (Latvijas Vēstnesis, 2015, 234. nr.; 2016, 28., 41., 191. nr.; 2017, 49. nr.; 2018, 11., 51. nr.; 2019, 46. nr.) šādus grozījumus:

1. **Papildināt ar 11.11.1 apakšpunktu šādā redakcijā:**

**“11.11.1 pabalsts** pamatvajadzību nodrošināšanai bārenim un bez vecāku gādības palikušajam bērnam, kurš sasniedzis pilngadību un turpina mācības;**”.**

1. **Izteikt 21.punktu** **šādā redakcijā:**

**“21.** Pabalstu ēdināšanai vispārējās izglītības iestādē mācību gada laikā piešķir vispārējās izglītības iestāžu:

21.1. izglītojamajam apstiprinātā ēdināšanas pakalpojuma maksas apmērā;

21.2. bērnam, kurš apgūst obligāto pirmsskolas izglītības programmu (sagatavošana pamatizglītības ieguvei) nepārsniedzot 50,00 *euro* mēnesī.”.

1. **Papildināt ar 21.1 punktu šādā redakcijā:**

“21.1 Pabalstu ēdināšanai vispārējās izglītības iestādē piešķir 21.1. - 21.2.apakšpunktā minētajam izglītojamajam:

211.1. no trūcīgas un maznodrošinātas ģimenes;

21.12. kurš dzīvo aizbildņa ģimenē un vidējie ienākumi katram ģimenes loceklim mēnesī pēdējo triju mēnešu laikā nepārsniedz 295,00 *euro;*

21.13. no daudzbērnu ģimenes.”.

1. **Papildināt 29.1.1.apakšpunktu pēc vārda “trūcīgas” ar vārdiem “un** maznodrošinātas”.
2. **Svītrot 29.2.apakšpunktu.**
3. Aizstāt 34.1.3.apakšpunktā skaitli “265,00” ar skaitli “295,00”.
4. Aizstāt 34.2.3.apakšpunktā skaitli “265,00” ar skaitli “295,00”.
5. **Papildināt ar XIV.1 nodaļu šādā redakcijā:**

**“XIV.1** **Pabalsts pamatvajadzību nodrošināšanai bārenim un bez vecāku gādības palikušajam bērnam, kurš sasniedzis pilngadību un turpina mācības**

**75.1 Pabalsts** pamatvajadzību nodrošināšanai bārenim un bez vecāku gādības palikušajam bērnam, kurš sasniedzis pilngadību un turpina mācības, piešķir, ja:

**75.11. lēmumu par ārpusģimenes aprūpi pieņēmusi Jelgavas pilsētas pašvaldības iestāde “Jelgavas pilsētas bāriņtiesa”;**

**75.12.** pilngadību sasniegušais bērns sekmīgi turpina mācības profesionālajā vai vispārējā izglītības iestādē, koledžā vai augstskolā saskaņā ar izglītības jomu regulējošajos normatīvajos aktos noteikto kārtību.

75.2 Pabalsts pamatvajadzību nodrošināšanai bārenim un bez vecāku gādības palikušajam bērnam**,** kurš sasniedzis pilngadību un turpina mācības, ietver:

75.21. pabalstu apģērba iegādei 100,00 *euro* apmērā katram sešu mēnešu periodam kalendārajā gadā;

75.22. pabalstu medicīnas pakalpojumu apmaksai 100,00 *euro* apmērā vienu reizi kalendārajā gadā.

75.3 Pabalstu izmaksā ne ilgāk kā līdz 24 (divdesmit četru) gadu vecuma sasniegšanai.”.

1. Aizstāt 83.1punktā skaitli “30,00” ar skaitli “50,00”.
2. Aizstāt 84.punktā skaitli “143,00” ar skaitli “150,00”.

Jelgavas pilsētas domes priekšsēdētājs A.Rāviņš